nr. 30 / 1992 , um yfirskattanefnd , með síðari breytingum . Frá efnahags - og viðskiptanefnd . Nefndin hefur fjallað um málið og fengið á sinn fund Indriða Þorláksson og Ragnheiði Snorradóttur frá fjármálaráðuneyti . Umsagnir um málið bárust nefndinni frá yfirskattanefnd , ríkisskattstjóra , Félagi löggiltra endurskoðenda , Verslunarráði Íslands og Lögmannafélagi Íslands . Í frumvarpinu eru lagðar til nokkrar breytingar á lögum um yfirskattanefnd sem ætlað er að miða að skilvirkari málsmeðferð fyrir yfirskattanefnd og tryggja að unnt verði að standa við lögákveðna málsmeðferðarfresti . Meginhlutverk yfirskattanefndar er að fjalla um stjórnsýslukærur vegna skatta og gjalda sem skattstjórar og ríkisskattstjóri leggja á og úrskurða um . Fer nefndin með æðsta úr skurðarvald í þessum málum í stað ráðherra . Nefndin ræddi sérstaklega ákvæði 5. gr. frumvarpsins þar sem gert er ráð fyrir heimild til ríkisskattstjóra til að gera skattaðila skatt að nýju á grundvelli 3. mgr. 101. gr. laga um tekjuskatt og eignarskatt komi fram ný gögn eða upplýsingar sem ekki lágu fyrir við hina kærðu skattákvörðun . Með þessu er stefnt að því að ýmis smærri mál geti hlotið fljótvirkari afgreiðslu en ella . Í 24. gr. stjórnsýslulaga er að finna almenna heimild fyrir stjórnvöld til að taka mál til meðferðar á ný . Endurupptaka er þó ekki heimil hafi mál verið kært til æðra stjórnvalds . Með hliðsjón af þessu er sú sérregla sem lögð er til í ákvæði 5. gr. talin nauð synleg . Þá telur nefndin rétt að fram komi sá skilningur hennar að ákvæði frumvarpsins gildi um öll mál sem þegar eru til meðferðar hjá yfirskattanefnd og hafa ekki hlotið afgreiðslu . Nefndin mælir með samþykkt frumvarpsins með eftirfarandi Við 4. gr . Orðið „ verulegan “ í 2. efnismálsgrein falli brott .